stanford-oval/wikipedia huggingface dataset:
Don’t Breathe

| Don’t Breathe |
| --- | --- |

Ohjaaja:  Fede Alvarez
Käsikirjoittaja:  Fede Alvarez Rodo Sayagues
Tuottaja:  Fede Alvarez Sam Raimi Robert Tapert
Säveltäjä:  Roque Baños
Kuvaaja:  Pedro Luque
Leikkaaja:  Eric L. Beason Louise Ford Gardner Gould
Pääosat:  Jane Levy Dylan Minnette Daniel Zovatto Stephen Lang
Valmistustiedot
Valmistusmaa:  Yhdysvallat
Tuotantoyhtiö:  Ghost House Pictures
Levittäjä:  Screen Gems InterCom Netflix
Ensi-ilta:   2016-4-2626. huhtikuuta 2016 (Yhdysvallat)  2016-11-1111. marraskuuta 2016 (Suomi)  
Kesto:  88 minuuttia
Alkuperäiskieli:  englanti
Budjetti:  9,9 miljoonaa dollaria
Tuotto:  156,9 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Don’t Breathe on Fede Alvarezin ohjaama kauhu-jännityselokuva vuodelta 2016. Don't Breathe on Fede Alvarezin toinen studioelokuva. Elokuva on saanut hyvät arvostelut, ja sitä on jopa kehuttu "parhaaksi kauhuelokuvaksi vuosiin".
Don't Breathe kertoo kolmesta nuoresta, jotka yrittävät ryövätä sokean miehen, myöhemmin ymmärtäen, ettei tämä olekaan sitä miltä näyttää.
Aiheesta muualla

Don’t Breathe Internet Movie Databasessa (englanniksi)
EasyJet Europe

| EasyJet Europe |
| --- | --- |

Perustettu:  2017
Laivaston koko:  33
Emoyhtiö:  easyJet
Kotipaikka:  Wien
Yhtiön sivut:  www.easyjet.com
EasyJet Europe on brittiläisen halpalentoyhtiö EasyJetin itävaltalainen tytäryhtiö. easyJet perusti sen vuonna 2017 voidakseen siirtää osan toiminnoistaan EU-alueelle Britannian päätettyä erota EU:sta. Sen tarkoituksena on varmistaa, että easyJet voi jatkaa EU:n sisäisiä lentoja vielä senkin jälkeen, kun brexit on viety loppuun eikä Britannia enää kuulu EU-alueeseen.
EasyJet sai uudelle yhtiölle toimiluvan Itävallan viranomaisilta heinäkuussa 2017, ja EasyJet Europe lensi ensimmäisen lentonsa 20. heinäkuuta. Sen on tarkoitus siirtää uudelle yhtiölle noin sata lentokonetta, jotka lentävät easyJetin Euroopan solmukohdista.
Laivasto

Heinäkuussa 2020:
32 Airbus A319-100
85 Airbus A320-200
4 Airbus A321neo
easyJet Europen ensimmäinen Airbus A320 elokuussa 2017.
E-Sword

| e-Sword |
| --- | --- |
Kehittäjä:  Rick Meyers
Kehityshistoria
Vakaa versio:  10.2.0 / 27. heinäkuuta 2013
Tiedot
Ohjelmistotyyppi:  Elektroninen Raamattu
Alusta:  Microsoft Windows, iOS, Microsoft Windows Mobile 5, Microsoft Windows Mobile 6 ja 6.5, Pocket PC 2002, Pocket PC 2003
Lisenssi:  Freeware
Aiheesta muualla
Verkkosivusto
e-Sword on ilmainen Raamatun opiskeluun tarkoitettu tietokoneohjelma. Ohjelma on julkaistu Windowsille ja siitä on tehty myös kevytversiot iPhone-matkapuhelimille, iPadille ja Pocket PC -kämmentietokoneille. Pocket e-Sword ei ole enää tuettu. Ohjelma sisältää erilaisia käännöksiä Raamatusta, useampia karttoja ja kommentaareja sekä sanakirjoja.
e-Swordilla voi lukea tai vertailla virallisen normaalin englanninkielisen raamatun tekstiä muihin Raamatun käännöksiin kuten esimerkiksi Suomen Pyhä Raamattu tai saksankielinen Lutherin Raamattu, joita voi ladata ilmaiseksi ohjelman sivuilta.
Aiheesta muualla

e-Swordin verkkosivusto
Denise Crosby

| Denise Crosby |
| --- | --- |
 Denise Crosby 2015 Comicon-tapahtumassa
Henkilötiedot
Koko nimi:  Denise Michelle Crosby
Syntynyt: 24. marraskuuta 1957 (ikä 66) Hollywood, Los Angeles, Kalifornia, Yhdysvallat
Ammatti:  näyttelijä
Puoliso:  Geoffrey Edwards (1983—1990) (eronnut) Ken Sylk (1995—)
Lapset:  1
Näyttelijä
Aktiivisena:  1980—
Merkittävät roolit:  Lt. Tasha Yar (Star Trek – uusi sukupolvi) Chaucy Caldwell (Key West) Rachel Creed (Uinu, uinu lemmikkini)
Aiheesta muualla
IMDb 
Elonet
Denise Crosby (s. 24. marraskuuta 1957 Los Angeles, Kalifornia, Yhdysvallat) on yhdysvaltalainen näyttelijä ja kuuluisan Crosbyn näyttelijäsuvun jäsen. Hänet muistetaan muun muassa luutnantti Tasha Yarin roolista TV-sarjassa Star Trek – uusi sukupolvi. Ennen läpimurtoaan näyttelijänä, Crosby poseerasi Playboyssa vuonna 1979.
Denise Crosbyn vanhemmat olivat laulaja-näyttelijä Dennis Crosby ja Marilyn Scott. Isänpuoleiset isovanhemmat olivat näyttelijät Bing Crosby ja Dixie Lee.
Crosby avioitui ensimmäisen kerran 21. toukokuuta 1983 ohjaaja-tuottaja Geoffrey Edwardsin kanssa, mutta liitto päättyi eroon vuonna 1990. Toistamiseen Crosby avioitui vuonna 1995 näyttelijä Ken Sylkin kanssa. Tästä liitosta heillä on yksi vuonna 1998 syntynyt poika.
Playboy-malli Pat Sheehan, Dennis Crosbyn ensimmäinen vaimo, oli Denise Crosbyn äitipuoli. Dennis Crosbyn vanhemmat eivät olleet naimisissa keskenään. Isoisänsä Bing Crosbyn kuollessa Denise Crosby oli 19-vuotias, mutta he eivät kuitenkaan olleet koskaan tavanneet.
Diatoninen asteikko

Nykyaikaisen pianon sormio perustuu diatonisen asteikon intervalleihin.
Diatoninen asteikko on seitsensävelinen sävelasteikko, jossa oktaavin alueella on viisi kokosävelaskelta ja kaksi puoliaskelta ja puoliaskelten välissä on vuorotellen kaksi ja kolme kokoaskelta.
Diatonisuus on sekä nykyaikaisen nuottikirjoituksen että monien soittimien pohjana. Esimerkiksi pianon valkoiset koskettimet muodostavat seitsemän diatonista asteikkoa. Duuri- ja molliasteikon lisäksi kaikki kirkkosävellajit ovat diatonisia, eli ne voidaan erottaa osana diatonista asteikkoa. Diatoninen sävelkulku noudattaa duuri- ja molliasteikon kulkua koko- ja puoliaskelineen, kun taas kromaattisessa kulussa on näille asteikoille vieraita puolisävelaskelia. Puolisävelaskel on diatoninen, jos se on kahden (luonnollisen tai muunnetun) kantasävelen välissä, kuten C-duuriasteikolla c–des, cis–d tai cisis–dis, mutta kromaattinen, jos se on saman kantasävelen kahden erilaisen muodon välissä, kuten c–cis.
| toonika | supertoonika | mediantti | subdominantti | dominantti | submediantti | johtosävel |
Dovecot

Dovecot-ohjelmiston logo
Dovecot on Timo Siraisen kehittämä IMAP- ja POP3-palvelinohjelma, joka toimii yleisimmissä POSIX-yhteensopivissa käyttöjärjestelmissä. Dovecot on C-kielellä ohjelmoitu vapaa ohjelmisto, joka julkaistiin alun perin vuonna 2002.
Aiheesta muualla

Dovecot-ohjelmiston kotisivu
Egeria

Egeria voi viitata seuraaviin:
Egeria, vesinymfi roomalaisessa mytologiassa
Egeria (300-luku), matkakuvauksestaan tunnettu pyhiinvaeltaja
13 Egeria, päävyöhykkeen asteroidi eli pikkuplaneetta
tiuhavesirutot (Egeria), vesikasvisuku
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Egeria”, voi hakea sivunnimihaulla, laajalla sivunnimihaulla tai tekstihaulla.
Dedicated Kinks

| Dedicated Kinks The Kinks |
| --- | --- | --- |

EP-levyn tiedot
 Äänitetty : lokakuu 1965 –  helmikuu 1966
 Julkaistu: 15. heinäkuuta 1966
 Formaatti: 7"-single
 Tuottaja(t): Shel Talmy
 Tyylilaji: rock   pop
 Levy-yhtiö: Pye Records
Listasijoitukset
  7. (heinäkuu 1966)
The Kinksin muut ep-levyt
| Kwyet Kinks 1965 | Dedicated Kinks 1966 | Kinks 1968 |
Dedicated Kinks on The Kinksin heinäkuussa 1966 julkaistu EP-levy.
Kappaleet

A-puoli
Dedicated Follower of Fashion
Till the End of the Day
B-puoli
See My Friends
Set Me Free
Kokoonpano > The Kinks

Ray Davies
Dave Davies
Pete Quaife
Mick Avory
Egg

Egg & Egli vuodelta 1899.
Egg oli sveitsiläinen automerkki, jota valmistettiin vuosina 1896–1904 ja 1914–1919. Suunnittelija Rudolf Egg ja hänen kumppaninsa Egli perustivat vuonna 1896 Zürichissä autotehtaan Zürich Egg & Egli.
Rudolf Egg oli suunnitellut ensimmäisen autonsa vuonna 1893 omaan käyttöönsä ja tämä auto siirtyi sarjatuotantoon vuonna 1896. Autot olivat kolmipyöräisiä, takana oli vain yksi pyörä. Yksisylinterinen moottori tuotti 3 hv (2 kW). Kolmipyöräisen auton tuotanto päättyi 1899. Vuosina 1899-1904 tehdas valmisti nelipyöräisiä autoja, joiden moottori oli takana.
Egg-autojen tuotanto päättyi vuonna 1904, jolloin Rudolf Egg jätti yhtiön ja perusti Excelsior-automerkin. Rudolf Egg siirsi yhtiön Wollishofeniin ja muutti sen nimen Motorwagenfabrik Excelsior'iksi. Excelsior-autoja valmistettiin 1905–1907.
Toisen kerran Egg-autoja valmistettiin 1914–1919 Zürichissä. Rudolf Egg aloitti Egg-autojen valmistuksen uudelleen Fritz Moserin Moser Moteurs -yhtiön avulla. Tuotanto päättyi kuitenkin 1919 taloudellisiin vaikeuksiin.
Dover Prioryn rautatieasema

| Dover Priory |
| --- | --- |

Perustiedot
Lyhenne:  DVP
Rataosa:  South Eastern Main Line, Kent Coast Line, Chatham Main Line
Sijainti:  51°07′34.16″N, 001°18′18.43″E
Kunta:  Dover
Valtio:  Yhdistynyt kuningaskunta
Avattu:  22. heinäkuuta 1861
Liikenne
Käyttäjiä (v.):  961 174 (2014–2015)
Liikennöitsijä(t):  Southeastern
Pysäköinti:  36 autopaikkaa
Asemarakennus
Tyyppi:  pinta-asema
Lipunmyynti:  kyllä
Ratapiha
Raiteisto:  3 laituriraidetta
Aiheesta muualla
 Wikimedia Commons 
Dover Priory on Doverin kaupungin päärautatieasema Kentissä Yhdistyneessä kuningaskunnassa. Asema on avattu vuonna 1861.
Liikenne

Kaikkia Dover Prioryn asemalla pysähtyviä junia liikennöi Southeastern-yhtiö. Liikennettä on Lontooseen Charing Crossin, St Pancrasin ja Victorian asemille sekä Ramsgaten suuntaan. Lisäksi asemalta on bussiyhteys Doverin satamaan, josta kulkee lauttoja Ranskaan Calais’n kaupunkiin.
Aseman laiturialue
Egeria (mytologia)

Egeria suree Numaa, Claude Lorrain, 1669.
Egeria oli roomalaisessa mytologiassa vesinymfi. Hänet tunnettiin parhaiten Rooman tarunomaisen toisen kuninkaan, Numa Pompiliuksen, puolisona ja neuvonantajana. Kuninkaan kerrottiin kuitenkin keksineen koko suhteen sen jälkeen, kun valtakuntaan oli palannut rauha 
hänen tehtyään sopimukset naapurivaltioiden kanssa. Koska kansalla ei enää ollut pelkoa vihollisista, kuningas halusi istuttaa heihin jumalanpelon, ja uskottavuutensa lisäämiseksi hän kertoi saavansa neuvoja Egerialta yöllisissä neuvonpidoissa.
Ovidius kertoo, että Numan kuoleman jälkeen Egeria laskeutui vuoren juurelle ja puhkesi kyyneliin. Liikuttuneena tämän surusta Diana muutti säälistä Egerian lähteeksi.
Egeriasta muodostui eponyymi tarkoittamaan naispuolista neuvonantajaa.
Eero-Eetu Saarinen

Eero-Eetu Saarinen (29. maaliskuuta 1904 Orivesi – 1. toukokuuta 1986 Kauniainen) oli suomalainen everstiluutnantti ja pioneeriupseeri.
Saarisen vanhemmat olivat maanviljelijä Otto Reinhold Saarinen ja Eedla Josefiina Lundahl. Hän kävi Kadettikoulun 1926–1928 ja sotateknillisen koulun 1932–1934. Vuonna 1941 Saarinen kävi lähitaistelukoulukurssin Saksassa.
Saarinen oli Pioneeripataljoonassa nuorempana upseerina, adjutanttina ja komppanian varapäällikkönä 1928–1930, Reserviupseerikoulun pioneerilinjan johtajana 1930–1932, Erillisen Pioneerikomppanian  varapäällikkönä 1934–1937 ja Pioneeripataljoonassa komppanian päällikkönä 1938–1939. Sotavuosina hän oli divisioonan pioneerikomentajana 1939–1940 ja AK:n pioneerikomentajana 1941–1944. Hän oli sitten pioneerikoulutuskeskuksen päällikkönä 1944, pioneerikurssin johtajana 1945–1946, Pioneerirykmentin pataljoonan komentajana 1946–1952 ja pääesikunnan sotahistorian tutkimuslaitoksen tutkijaupseerina vuodesta 1950 alkaen.
Saarinen toimi Hakku-lehden toimitussihteerinä ja päätoimittajana useaan otteeseen vuosina 1928–1950. Hän oli Elimäen kunnanvaltuuston jäsenenä 1946–1950, perusti Pioneerimuseon 1944 ja oli museon johtokunnan puheenjohtajana 1944–1951.
Eero-Eetu Saarinen oli naimisissa vuodesta 1931 Vera Lisitzinin kanssa.
Julkaisuja

Pioneerin taskukirja. Otava 1931, 1940 (toimittajana)
Uivat ja uiville tuille rakennetut polkusillat. Otava 1934
Rykmentin pioneeri- ja liikennejoukkueen kokoonpano ja tehtävät. Suomen sotilasaikakauslehden n:on 5/35 liite. Helsinki 1935
Pioneeriaselajin taipaleelta. Korian pioneeriupseerikerho r.y:n ja Korian varuskunnan aliupseerikerho r.y:n julkaisuja 1. Koria 1951
Moottoriliikenteen keskusjärjestö r.y. 1956-1965. Moottoriliikenteen keskusjärjestö, Helsinki 1966
Ensimmäiset asevelvolliset reservimiehet: Lammin, Urjalan, Oriveden ja Saarijärven reservikomppaniat 1883-99. Sotahistoriallisen seuran julkaisuja 3. Hata, Helsinki 1967
Oriveden eräsissit 1919-1969; kirj. Eero-Eetu Saarinen, Pertti Jussila. Orivesi 1969
Pioneeriaselajin historia 1918-1968. Pioneeriupseeriyhdistys, Helsinki 1975, 2. painos 1989
Ylä-Syvärin kapearaiteinen rautatie: suomalaisten toisen maailmansodan aikana rakentaman kenttäradan historia; täydennysosuuden sisältö Olavi Kilpiö ; toim. Mikko Alameri ja Matti Bergström. Rautatiehistoriallinen arkisto 1. Museorautatieyhdistys, Hyvinkää 1979
Suurarpa ry. 40: 1944-1984; täydentänyt Pirkko Siltaloppi. Suurarpa, Helsinki 1984
Eero-Pekka Uotila

Eero-Pekka Uotila (s. 23. kesäkuuta 1967 Tampere) on suomalainen asianajaja. Hän on toiminut Suomen Asianajajaliiton puheenjohtajana vuodesta 2024 alkaen.
Ura

Uotila valmistui oikeustieteen kandidaatiksi Helsingin yliopistosta vuonna 1993.
Uotila on toiminut asianajajana vuodesta 1997 alkaen. Hän on työskennellyt Asianajotoimisto Nieminen & Hamara Ky:n lakimiehenä 1993–1994, Asianajotoimisto Erkki J. Nieminen Oy:n lakimiehenä 1995–1996, Asianajotoimisto Uotila & Voutilainen Oy:n osakkaana 1997–2008, Asianajotoimisto Puiro Snellman Åkerlund Oy:n osakkaana 2009–2013, Asianajotoimisto Snellman Uotila Åkerlund Oy:n osakkaana 2014–2017 ja Properta Asianajotoimisto Oy:n osakkaana 2017 alkaen. Hän on erikoistunut kiinteistö-, asumis- ja rakennusoikeuteen, riitojen ratkaisuun, liikejuridiikkaan ja insolvenssioikeuteen.
Uotila on toiminut Suomen Asianajajaliiton valtuuskunnan jäsenenä ja varajäsenenä 2009–2012, eettisen valiokunnan jäsenenä ja puheenjohtajana 2013–2020, hallituksen jäsenenä 2014–2020 ja varapuheenjohtajana 2020–2024. Hänet valittiin Asianajajaliiton puheenjohtajaksi kesäkuussa 2024.
Don’t Bother Me

| ”Don’t Bother Me” The Beatles |
| --- | --- | --- |

Kappaleen tiedot
 Albumilta: With the Beatles
 Äänitetty : 11.–12. syyskuuta 1963
 Julkaistu: 22. marraskuuta 1963 (Britannia) 20. tammikuuta 1964 (Yhdysvallat)
 Tekijä(t): George Harrison
 Tuottaja(t): George Martin
 Tyylilaji: rock
Don't Bother Me on englantilaisen rockyhtyeen The Beatlesin kappale yhtyeen vuoden 1963 albumilta With the Beatles. Se on ensimmäinen George Harrisonin Beatlesille yksin säveltämä kappale, joka julkaistiin yhtyeen albumilla. Hän oli aikaisemmin säveltänyt John Lennonin kanssa ”Cry for a Shadow” -nimisen kappaleen, joka oli Tony Sheridanin kanssa tehdyllä albumilla. Se oli parodia The Shadows -yhtyeen tyylistä.
The Esquires teki ”Don’t Bother Me” -kappaleesta Orvokki Idän sanoittaman version ”Mua kiusaat vain”.
Kokoonpano

Lähde:
Kokoonpano > The Beatles

George Harrison – laulu, soolokitara
John Lennon – rytmikitara, tamburiini
Paul McCartney – bassokitara
Ringo Starr – rummut, bongo
Kokoonpano > Tuotanto

George Martin – tuottaja
Norman Smith – äänisuunnittelija
Denise Feierabend

| Mitalit | Mitalit | Mitalit |  |
| --- | --- | --- | --- |
|  Denise Feierabend |  Denise Feierabend |  Denise Feierabend |  |
Maa:   Sveitsi
Naisten alppihiihto
|  Olympialaiset  |  Olympialaiset  |  Olympialaiset  |  |
|  Kultaa | Pyeongchang 2018 | joukkuekilpailu |  |
Denise Feierabend (s. 15. huhtikuuta 1989) on sveitsiläinen alppihiihtäjä ja joukkuekilpailun olympiavoittaja.
Alppihiihdon MM-kilpailuissa vuonna 2009 Feierabend oli pujottelussa kuudes ja 2011 superalppiyhdistetyssä samoin kuudes. Sotšin olympialaisissa 2014 hän sijoittui yhdistetyssä 12:nneksi. Sankt Moritzin MM-kilpailuissa 2017 hän oli alppiyhdistetyssä neljäs ja pujottelussa yhdeksäs. Pyeongchangin olympialaisissa 2018 hän voitti joukkuekilpailussa kultaa sekä sijoittui alppiyhdistetyssä yhdeksänneksi ja pujottelussa 14:nneksi
Feierabendin ensimmäinen kilpailu alppihiihdon maailmancupissa oli Zagrebin pujottelussa 15. helmikuuta 2008, jossa hän sijoittui 18:nneksi. Kymmenen parhaan joukkoon hän sijoittui ensimmäisen kerran oltuaan kuudes Sankt Moritzin superalppiyhdistetyssä kaudella 2011–2012. Feierabend on sijoittunut maailmancupissa parhaimmillaan neljänneksi Lenzerheiden alppiyhdistetyssä maaliskuussa 2016 sekä Killingtonin pujottelussa marraskuussa 2017.
Nuorten MM-kilpailuissa Garmisch-Partenkirchenissa vuonna 2009 Feierabend voitti pujottelussa kultaa.
Aiheesta muualla

Wikimedia Commonsissa on kuvia tai muita tiedostoja aiheesta .
Denise Feierabendin kotisivut
Denise Grünstein

Denise Grünstein (27. kesäkuuta 1950 Helsinki – 23. kesäkuuta 2023 Tukholma) oli suomalainen valokuvaaja ja taiteilija.
Grünsteinin ura sai vauhtia 1990-luvulla surrealistisista muotokuvista, ja hän työskenteli sekä muotikuvaajana että kaupallisena ja taidevalokuvaajana. Hän piti yksityisnäyttelijä muun muassa Moderna museetissa ja Millesgårdenissa. Hän on julkaissut kirjan 59 buketter från min trädgård.
Grünstein asui ja työskenteli Tukholmassa.
Denise Grünsteinin veli on Raoul Grünstein.
Aiheesta muualla

Elin Palmlund: Denise Grünstein - Som en scenograf på Kamera & Bilds webbplats, 29 september 2013
Utställningen Denise Grünstein – En face på Konstakademin 2015 (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Denise Grünstein
Käännös suomeksi
Donna (televisiosarja)

| Donna |
| --- | --- |

Tyyli:  draamakomedia
Kestoaika:  24 min
Pääosissa:  Alina Tomnikov
Alkuperämaa:   Suomi
Verkko:  Yle TV2, Yle Areena
Julkaistu:  6. tammikuuta 2018 (Yle Areena)
Esitetty:  11. tammikuuta 2018 –
Jaksoja:  10
Tuotanto
Tuottaja(t):   Liisa Akimof  Suvi Mansnerus (Yle) 
Ohjaaja(t):  Heikki Kujanpää
Käsikirjoittaja(t):   Heikki Kujanpää  Mikko Reitala 
Säveltäjä(t):   Tenho Mattila  Liisa Akimof 
Lavastaja(t):  Nanna Hirvonen
Kuvaaja(t):  Joonas Pulkkanen
Tuotantoyhtiö(t):  Production House
Aiheesta muualla
IMDb 
Donna (työnimeltään ja englanninkieliseltä myyntinimeltään Blind Donna) on suomalainen draamakomediasarja, jonka pääosassa näyttelee Alina Tomnikov. Sarja on tuotantoyhtiö Production Housen, Ylen sekä Norjan yleisradioyhtiö NRK:n yhteistuotanto. Sarja julkaistiin Yle Areenassa kokonaisuudessaan 6. tammikuuta 2018 ja sen esittäminen televisiossa alkoi Yle TV2:lla 11. tammikuuta 2018. Helmikuussa 2018 sarja julkaistiin Areenassa myös kuvailutulkattuna.
Tomnikovin esittämänsä Donna on sokeutunut kymmenen vuotta aiemmin perinnöllisen sairauden seurauksena. Hänen miesystävänsä André jättää hänet yllättäen 8 vuoden jälkeen ja Donna jää asumaan remonttia vailla olevaan taloon päättäen etsiä uuden rakkauden.
Sarjan budjetti oli 1 396 000 euroa, josta Suomen elokuvasäätiön osuus oli 145 000 euroa.
Rooleissa

| 0 | 1 | 2 |
| --- | --- | --- |
|  Alina Tomnikov  | … |  Donna   |
|  Essi Hellén  | … |  Mira   |
|  Eero Ritala  | … |  André   |
|  Rami Rusinen  | … |  Epe   |
|  Juha-Pekka Mikkola  | … |  Ville   |
|  Miina Penttinen  | … |  Ida   |
|  Eero Herranen  | … |  Björkman   |
Jaksot

| Jakso | Nimi | Julkaisu Yle Areenassa | Ensiesitys Yle TV2:lla |
| --- | --- | --- | --- |
| 1 | Shokkiherätys | 6. tammikuuta 2018 | 11. tammikuuta 2018 |
| 2 | Uutta putkeen | 6. tammikuuta 2018 | 18. tammikuuta 2018 |
| 3 | Laillista toimintaa | 6. tammikuuta 2018 | 25. tammikuuta 2018 |
| 4 | Viininenä | 6. tammikuuta 2018 | 1. helmikuuta 2018 |
| 5 | Phantom | 6. tammikuuta 2018 | 8. helmikuuta 2018 |
| 6 | Normiheteroseksiä | 6. tammikuuta 2018 | 15. helmikuuta 2018 |
| 7 | Mestarirakastaja | 6. tammikuuta 2018 | 22. helmikuuta 2018 |
| 8 | Enkeli tulee liian aikaisin | 6. tammikuuta 2018 | 1. maaliskuuta 2018 |
| 9 | Äiti ei petä koskaan | 6. tammikuuta 2018 | 8. maaliskuuta 2018 |
| 10 | Malja rakkaudelle | 6. tammikuuta 2018 | 15. maaliskuuta 2018 |
Aiheesta muualla

Donna Yle Areenassa
Donna kuvailutulkattuna Yle Areenassa
Sarjan traileri Yle Areenassa
Donna Internet Movie Databasessa (englanniksi)
David Thompson (tutkimusmatkailija)

David Thompsonin muotokuva.
David Thompson (30. huhtikuuta 1770 – 10. helmikuuta 1857) oli kanadanenglantilainen turkiskauppias, tutkimusmatkailija ja kartantekijä. Jotkin alkuperäisasukkaat kutsuivat häntä nimellä ”Koo-Koo-Sint” (taivaantutkija). Hän kartoitti kaikkiaan 3,9 miljoonaa neliökilometriä Pohjoista-Amerikkaa (noin 20 % mantereesta) ja häntä onkin kutsuttu kaikkien aikojen suurimmaksi maantieteilijäksi.
Varhainen elämä

David Thompson syntyi 30. huhtikuuta 1770 Westminsterissä, Englannissa David ja Ann Thompsonin perheeseen. Hänen isänsä kuoli noin kaksi vuotta myöhemmin ja perhe ajautui taloudellisiin vaikeuksiin. Hän kävi köyhille tarkoitettua Grey Coatin koulua ja opiskellessaan siellä oppi navigoinnin perusteet.
Hudson's Bay Company

Thompsonin ura Kanadassa sai alkunsa kun hän pestautui Hudson's Bay Companyyn oppipojaksi 20. huhtikuuta 1784. Hänen ensimmäinen komennuksensa oli toimia Samuel Hearnen apulaisena pohjoisessa Kanadassa, Churchilljoen suulla sijaitsevassa Fort Churchill -linnakkeessa. Vuoden 1785 syksyllä yhtiö määräsi Thompsonin uudeksi toimipaikaksi York Factoryn. Hän matkasi yli 230 kilometrin matkan jalkaisin kahden intiaanioppaan kanssa ja ruokki itsensä matkan aikana maan antimilla ja riistalla. York Factoryssä hänen toimenkuvansa oli pääasiassa toimistotyö, ja yhtiön määräysten mukaan hänen olisi pitänyt pysytellä erossa rahvaasta ja keskittyä kirjoitus- sekä varastotehtäviin, mutta talven aikana hän vietti ainakin osan vuotta metsäkämpillä työmiesten seurassa. Viettäessään aikaa erämaassa hän oppi elintärkeät selviytymistaidot, jotka olivat tärkeässä asemassa hänen myöhemmillä tutkimusmatkoillaan. Seuraavana vuonna hänet komennettiin 15 miehen ryhmän kanssa Batochen lähellä (nykyisessä Saskatchewanin provinssissa) sijaitsevalle alueelle, jossa he perustivat uuden tukikohdan. Seuraavaan kevääseen mennessä Thompson oppi puhumaan sujuvaa creen kieltä.
Talven 1787–1788 Thompson vietti Kalliovuorten juurella sijaitsevissa Manchester Housen ja Hudson Housen tukikohdissa. Hän oppi jälleen paikallisten intiaanien kielen. Koiravaljakko-onnettomuudessa 23. joulukuuta 1788 Thompson sai vakavan murtuman jalkaansa. Komplikaatioista johtuen hän vietti seuraavat kaksi talvea Cumberland Housen tukikohdassa, jossa hän jatkoi opiskelujaan Philip Turnorin johdolla matematiikassa, tähtitieteessä ja maanmittauksessa.
Tavallisesti oppisopimuskauden päätyttyä yhtiö lahjoitti henkilölle hienon vaatekerran, mutta tästä poiketen vuonna 1790 Thompsonin sopimuksen päätyttyä hän poikkeuksellisesti pyysi maanmittaajan työvälineet. Hudson's Bay Company palkkasi hänet seuraavaksi kolmeksi vuodeksi mutta ei kuitenkaan myöntänyt hänelle maanmittaajan titteliä. Thompsonin seuraava matka suuntautui Athabascajärvelle, ja matkan varrella hän kartoitti alueen. Erinomaisesta työstään johtuen hänet ylennettiin maanmittaajaksi 1794. Thompson jatkoi Hudson's Bay Companyn palveluksessa 23. toukokuuta 1797 saakka, jolloin hän siirtyi kilpailevan North West Companyn palvelukseen.
North West Company

Thompson päätti yllättäen siirtyä kilpailevan North West Companyn palvelukseen vuonna 1797. Tapana oli, että Hudson's Bay Companyn työntekijät ilmoittaisivat yhtiön johdolle erostaan vuoden etukäteen, minkä takia Thompsonin ero aiheutti kaunaa hänen ja yhtiön välillä. Hänen mielestään North West Companyn palveluksessa toimiminen antaisi hänelle suuremmat mahdollisuudet kartoittaa Pohjoista-Amerikkaa.
Hänen ensimmäinen komennuksensa oli kartoittaa Jay Treaty -sopimuksen mukaisen rajan Britannian omistaman Kanadan ja Yhdysvaltain rajalla, Yläjärven ja Lake of the Woodsin alueella. Vuoteen 1798 mennessä hän oli kartoittanut 6 750 km:n matkan Grand Portagesta Winnipegjärvelle, alueet Assiniboinejoen sekä Mississippijoen latvoille ja Yläjärven molemmat rannat. Seuraavana vuonna NWC lähetti hänet perustamaan uutta turkiskauppa-asemaa nykyisessä Albertassa sijaitsevalle Red Deer Lake -järvelle, jossa hän vietti joitakin vuosia ja suoritti tutkimusretkiä Kalliovuorille.
Vuonna 1804 NWC:n vuotuisessa kokouksessa Fort Kaministiquiassa Thompsonista tehtiin yhtiön täysjäsen. Hän johti alueen turkiskauppaa muutaman vuoden ajan. Tästä huolimatta hän pystyi täydentämään karttojaan Yläjärven alueella. Lewisin ja Clarkin tutkimusretken johdosta vuoden 1806 vuosikokouksessa NWC päätti lähettää Thompsonin etsimään kauppareittiä Tyynellemerelle.